กองสลากโล่ง ไม่จ่ายค่าโง่ 2.5พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สนง.สลากฯ โล่งศาลฎีกาตัดสินไม่ต้องจ่ายค่าโง่ 2,500 ล้านให้ผู้ขายออนไลน์
เมื่อวันที่ 24 ก.พ. 2553 ศาลฎีกาได้พิพากษากลับคำพิพากษาของศาลชั้นต้นว่า สำนักงานสลากกินแบ่งรัฐบาลไม่ต้องชดใช้ค่าเสียหายให้กับบริษัท จาโก้ ที่ได้ยื่นคำร้องขอให้ศาลมีคำสั่งบังคับให้สำนักงานสลากฯ ชดใช้ค่าเสียหาย 2,508 ล้านบาท พร้อมดอกเบี้ย 7.5% นับตั้งแต่วันที่ 4 ม.ค. 2543 เนื่องจากผิดสัญญาแต่งตั้งผู้จำหน่ายสลากการกุศล หรือ สลากอัตโนมัติ หรือหวยออนไลน์ 
ศาลได้วิเคราะห์พยานหลักฐานแล้วเห็นว่า สัญญาดังกล่าวเป็นสัญญาที่มีงบการลงทุนมากกว่า 1,000 ล้านบาท จึงกระทำตาม พ.ร.บ.ว่าด้วยการให้เอกชนเข้าร่วมหรือดำเนินงานในกิจการของรัฐ พ.ศ. 2535 ซึ่งต้องมีการนำเข้าสู่การพิจารณาของ ครม. เมื่อสัญญาไม่ผ่านมติของ ครม. จึงถือเป็นสัญญาที่ไม่ชอบด้วยพ.ร.บ.ดังกล่าว ทำให้สัญญาระงับข้อพิพาทโดยใช้กระบวนการอนุญาโตตุลาการไม่มีผลบังคับใช้ 
ดังนั้น คำชี้ขาดของอนุญาโตตุลาการจึงไม่ชอบด้วยกฎหมายเช่นกัน การที่ศาลชั้นต้นชี้ขาดตามคำชี้ขาดของคณะอนุญาโตตุลาการจึงเป็นคำพิพากษาที่ฝ่าฝืนบัญญัติของพระราชบัญญัติอนุญาโตตุลาการ จึงพิพากษากลับคำพิพากษาของศาลชั้นต้นดังกล่าว
คดีนี้บริษัท จาโก 
นายวันชัย สุระกุล ผู้อำนวยการสำนักงานสลากกินแบ่งรัฐบาล กล่าวว่า ต้องยอมรับในความยุติธรรมของศาลจริงๆ หลังจากที่สำนักงานสลากฯแพ้ดคีนี้มาถึง 2 ศาลแล้วนับตั้งแต่วันที่ 4 ม.ค.2543 จึงรู้สึกดีใจที่ศาลตัดสินออกมาเป็นเช่นนี้